NG gemeente Ermelo - Wikipedia
Ds. P.W. Ennis, van 1886 tot 1905 die eerste leraar toe hy oorgegaan het na die Hervormde Kerk. Hy is oorlede op 30 Oktober 1932.
Ermelo se ou NG kerk. Dis nie bekend wanneer dit gesloop is nie.
Die gemeente se huidige kerkgebou.
Dr. W.P. Steenkamp was net sowat twee jaar leraar van die gemeente tot hy in 1907 na Europa gegaan het om verder te studeer.
Ermelo se huidige NG moederkerk, afgeneem omstreeks in 1951. Dis in 1945 ingewy en was een van die laaste kerke wat Leendert en Geurt Geers saam ontwerp het voor laasgenoemde oorlede is.
Ds. Paul Nel, Ermelo se leraar van 1907 tot sy aftrede in 1934.
Ds. N.J. Veltman, leraar van 1928 tot 1965. Sy enigste ander gemeente was Roossenekal van 1925 tot 1929.
Die NG gemeente Ermelo is die vierde oudste gemeente in die Nederduitse Gereformeerde Kerk se Oostelike Sinode, die 13de oudste in die destydse Transvaal en een van die honderd oudste steeds bestaande NG gemeentes.
2 Eerste drie leraars
3 Onderwys en sending
Gedurende die eerste 10 jaar van haar bestaan was daar nog geen dorp nie, maar is die dienste gehou op verskeie sentraal geleë plase, onder meer Kranspoort, Onverwacht en Oshoek. Ds. Cachet het na die gemeente verwys as "Ermelo aan de Vaalrivier". Die dorp, wat nie aan die Vaalrivier geleë is nie, is in die jaar 1880 gestig. Soos op die meeste ou Transvaalse dorpe het hier ook ’n Hervormde gemeente bestaan wat in die jaar 1886 met die NG gemeente verenig het, maar later weer afsonderlik voortgegaan het.
Eerste drie leraars[wysig | wysig bron]
Ds. W.P. Steenkamp het ds. Ennis opgevolg en sowat twee jaar met groot ywer gewerk tot hy na Europa vertrek om verder te leer. Hy het ’n "Christelijke Jongelingen Vereeniging" gestig en die CJV-geboue opgerig. In 1907 is ds. Paul Nel bevestig wat hier gearbei het tot hy sy emeritaat in 1934 aanvaar het, net mooi 40 jaar nadat hy in sy eerste gemeente, Makwassie bevestig is. Voorheen was hy ook ’n jaar lank werksaam in die sendingveld van Masjonaland. Hy was skriba van die Transvaalse Sinode van 1904 tot 1912, assessor van 1919 tot 1923, questor van die Sinode van 1903 tot 1917 en van 1923 moderator, asook skriba van die Raad der Kerken (Federale Raad van NG Kerke) van 1907 tot 1909. Hy was een van die eerste pleitbesorgers vir die oprigting van die NG Kerk se Teologiese Fakulteit aan die Universiteit van Pretoria en dien later in die eerste Fakulteitskommissie. Dié gerespekteerde kerkleier is op 7 Oktober 1943 op Ermelo oorlede.
Onderwys en sending[wysig | wysig bron]
Sowat ’n eeu gelede was die gemeente een van die grootste in Transvaal, hoewel verskeie gemeentes met die jare uit haar afgestig is. Destyds het ds. Nel in Ons Kerk Album berig: Die gemeente gaan veral vooruit wat haar skole betref. Daar is ’n allerdeeglike hoërskool, en laerskole is daar oral in die gemeente. Die koshuise op die dorp staan onder toesig van die kerkraad."
In 1908 is ’n doelmatige pastorie gebou. Destyds reeds was hier ’n sendinggemeente wat toe onder die bearbeiding was van eerw. C.P. van der Merwe.
Pieter Willem Ennis, 1886 – 1905
Dr. Willem Petrus Steenkamp, 1906 – 1907
Paul Nel, 1907 – 1934
Nicolaas Jacobus Veltman, 1928 – 1965 (aanvaar sy emeritaat)
Ontsluit van "https://af.wikipedia.org/w/index.php?title=NG_gemeente_Ermelo&oldid=1806636"
Die bladsy is laas op 10 September 2018 om 10:17 bygewerk.